Pr Karmen Joller

Sotsiaalminister

28.november 2025

KIRJALIK KÜSIMUS

**Hooldajatoetus**

Austatud proua minister!

Minuni on jõudnud Tallinna elaniku pöördumine, mis juhib tähelepanu tõsistele probleemidele süsteemis, mis peaks toetama inimesi, hooldades oma eakaid ja raskelt haigeid lähedasi.  
Kehtivad õigusnormid näevad ette toetuse maksmise 50 või 100 euro ulatuses sõltuvalt hooldatava isiku puude raskusastmest.

Samas on ilmnenud järgmised probleemid:

1. Tegelik võimatus teha osalise koormusega tööd

Toetuse saajal ei ole õigust lisatööle, kuna sel juhul kaotab ta automaatselt nii toetuse kui ka ravikindlustuse.  
Sügava puudega inimese hooldamisel ei tule lisatöö tõesti kõne allagi, kuid raske puudega inimese hooldajale näib selline piirang põhjendamatu.

2. Arstiabi kättesaamatus

Eriarsti visiidi omaosaluse tõstmisel ei arvestatud selle inimrühma vajadusi:  
— Hooldaja maksab 20 eurot, nagu töötav inimene;

— Töötud maksavad 5 eurot, kuna saavad hüvitist;

— Samal ajal saab hooldaja 50 või 100 eurot, millest 20 euro maksmine on ülemäära suur ja ebaproportsionaalne koormus.

Seetõttu peavad hooldajad sageli tegema valiku meditsiini ja vältimatute elamiskulude vahel. Mitmel juhul on inimesed olnud sunnitud tegema lisatööd mitteametlikult, et mitte kaotada ravikindlustust ja suuta ära elada.

3. Toetuse suurust ei ole aastaid üle vaadatud

Inflatsiooni ja elukalliduse kasvu taustal ei vasta toetuse suurus enam kuidagi tegelikele kuludele ega hooldaja vastutuse suurusele.

Lähtudes eeltoodust palun Teil vastata järgmistele küsimustele:

1. Kas Sotsiaalministeerium plaanib üle vaadata raske või sügava puudega inimese hooldajale makstava toetuse suuruse?

2. Kas ministeerium kaalub võimalust lubada hooldajatele osalist töökoormust ilma toetuse ja ravikindlustuse kaotamiseta?

3. Kas kavatsetakse taastada õiglus eriarsti visiidi tasu osas, et tagada selle haavatava rühma võrdne kohtlemine?

4. Milliseid meetmeid plaanib ministeerium rakendada, et tagada hooldajatele kättesaadav arstiabi?  
5. Kas ministeeriumil on plaan või ajakava nende toetuste ülevaatamiseks, mida ei ole juba aastaid muudetud?

Lugupidamisega

(allkirjastatud digitaalselt)

Aleksandr Tšaplõgin  
Riigikogu liige